stanford-oval/wikipedia huggingface dataset:
פוג'יירה (עיר)

| --- | --- |

 מדינה:  איחוד האמירויות הערביות איחוד האמירויות הערביות
 אמירות:  פוג'יירה פוג'יירה
 ראש העיר:  שייח' חמד בן מוחמד א-שרקי
 שפה רשמית:  ערבית 
 אוכלוסייה:  ‏
  ‑ בעיר:  86,512 (2017)
 קואורדינטות:  25°07′20″N 56°20′04″E﻿ / ﻿25.122222222222°N 56.334444444444°E﻿ / 25.122222222222; 56.334444444444 
 אזור זמן:  UTC +4
 http://www.fujairahtourism.ae/
  מפת מיקום  מפה מפורטת   (למפת איחוד האמירויות הערביות מוגדלת) אבו דאבי דובאי שארג'ה אל-עין עג'מאן ראס אל-ח'ימה ק ט ר  ערב הסעודית עומאן עומאן המפרץ הפרסיפוג'יירה(למפת איחוד האמירויות הערביות רגילה) אבו דאבי דובאי שארג'ה אל-עין עג'מאן ראס אל-ח'ימה ק ט ר  ערב הסעודית עומאן ע. המפרץ הפרסיפוג'יירה  he tabBackground:;tabBorder:#aaa;defaultTab:0;
 
פוג'יירה (בערבית: الفجيرة) היא בירת האמירות פוג'יירה, שבאיחוד האמירויות הערביות.
כלכלה ומסחר

פוג'יירה היא המרכז העסקי והמסחרי העיקרי לאמירות, ובו מבני משרדים גבוהים (כמן למשל, מגדל פוג'יירה) שנמצאים ליד רחוב חמד בן עבדולה (אנ'), הדרך העיקרית לעיר. מיקומה של העיר מספק גישה ישירה לאוקיינוס ההודי עבור איחוד האמירויות הערביות, תוך הימנעות משימוש במפרץ הפרסי, הדורש גישה דרך מצר הורמוז.
ישנם מספר קניונים, כולל הקניון הגדול של מרכז העיר פוג'יירה (אנ'), שנפתח ב-2012. קניונים אחרים כוללים את קניון פוג'יירה (נפתח ב-2016), קניון לולו (נפתח ב-2014), וקניון סנסורי. השווקים בפוג'יירה כוללים את השוק המרכזי של פוג'יירה, סוק פבריק, ושוק הדגים והירקות של פוג'יירה.
תיירות

מבצר פוג'יירה (אנ') המשוחזר ומוזיאון פוג'יירה (אנ') נמצאים סמוך לעיר פוג'יירה. כפר המורשת פוג'יירה (אנ'), שנמצא בסמוך לפארק מדאב ספרינג (אנ'), שומר על חלק מעברה של האמירות. המסגד הראשי הוא מסגד השייח זייד (אנ'), השני בגודלו באיחוד האמירויות הערביות ונקודת ציון דרך שנמצאת במרכז העיר.
תנועה ותחבורה

נמל התעופה הבין-לאומי פוג'יירה (אנ') נמצא סמוך לעיר.
הערות שוליים

↑  United Arab Emirates: Emirates & Major Cities - Population Statistics, Maps, Charts, Weather and Web Information, www.citypopulation.de
1 2  "Welcome to Fujairah City". Lonely Planet. נבדק ב-30 ביולי 2018. {{cite web}}:  (עזרה)
1 2  "Fujairah Map". www.fujairahtourism.ae. UAE: Fujairah Tourism & Antiquities Authority. 2018.
↑  MacManais, E. J. (Summer 2018). "Sheikh Zayed Mosque – Our very special landmark". www.fujairahobserver.ae. UAE: Fujairah Observer. pp. 60–63.
↑  Fujairah International Airport website
| --- | --- |
בקרת זהויות :  NLI: 987007552505505171  LCCN: n80083544  MusicBrainz: 1f99dbe0-05aa-42bc-bab0-f67ac4820c99  VIAF: 141892454   WorldCat (עם VIAF): 141892454 
ערך זה הוא קצרמרבנושא איחוד האמירויות הערביות ובנושא יישובים במזרח התיכון. אתם מוזמנים לתרום לוויקיפדיה ו.
עמירה שחר

אין תמונה חופשית
עמירה שחר (נולדה ב-26 בדצמבר 1947) היא מזרחנית והיסטוריונית ישראלית, העוסקת בתולדות צה"ל ומשרד הביטחון.
ביוגרפיה

שחר נולדה בתל אביב בשנת 1947. שירתה בצה"ל ביחידה 8200. לאחר מכן עבדה בתפקידים ביטחוניים שונים בשירות המדינה. במקביל רכשה את השכלתה האקדמית בחוגים להיסטוריה של המזרח התיכון ולערבית באוניברסיטת תל אביב.
עם פרישתה לגמלאות, החלה בכתיבת מאמרים וספרים המתעדים את תולדותיהן של יחידות שונות בצה"ל ובמשרד הביטחון.
כיום עוסקת שחר בהיסטוריה של טנק המרכבה, וכן בחקר הכוחות הלבנוניים והנוצרים בלבנון.
פרסומים > ספרים

בחזית המחשוב: ממר"ם - מורשת מרכז המחשבים בצה"ל (תל אביב: הוצאת מערכות ומשרד הביטחון – ההוצאה לאור, 2002).
חיל החימוש כמכפיל הכוח: תולדות חיל החימוש בשנים 1967 - 1985 (צה"ל, מחלקת פרסומים, 2006).
שומרי החותם: תולדות המערך לביטחון שדה/מידע - מחב"ש/מחב"ם (תל אביב: הוצאת מערכות/משרד הביטחון, 2011).
מל"ן - אנשים וטכנולוגיית המידע: 40 שנות המחשוב במשרד הביטחון (תל אביב: משרד הביטחון – ההוצאה לאור, 2011).
פרסומים > מבחר מאמרים

ההונאה במלחמת ששת הימים. בתוך: חגי גולן ושאול שי (עורכים), נחשונים - 40 שנה למלחמת ששת הימים, (תל אביב: הוצאת מערכות ומשרד הביטחון – ההוצאה לאור, 2007).
הערות שוליים

↑  גיא גרימלנד, כשבכרטיס היו חורים, באתר הארץ, 4 במאי 2007
↑  אמיר אורן, מנהיג מדוכא ורדוף, באתר הארץ, 28 בספטמבר 2007
↑  אמיר אורן, האם היה למצרים סוכן בצמרת צה"ל ערב מלחמת ששת הימים?, באתר הארץ, 17 בפברואר 2011
| --- | --- |
בקרת זהויות :  NLI: 987007312605605171  VIAF: 68612786   WorldCat (עם VIAF): 68612786
פוג'יירה

ערך זה עוסק באמירות פוג'יירה. אם התכוונתם למשמעות אחרת, ראו .
פוג'יירה (בערבית: الفجيرة) היא אחת משבע אמירויות המרכיבות את איחוד האמירויות הערביות במפרץ הפרסי. שטחה הוא כ-1,165 קמ"ר והיא בין האמירויות הקטנות בממדי אוכלוסייתה בין אמירויות האיחוד.
גאוגרפיה

אמירות פוג'יירה מתפרשת על פני שטח של כ-1,165 קמ"ר והיא מהווה כ-1.5% משטחי איחוד האמירויות הערביות. חלק ניכר משטחה הוא הררי, ועל כן יש בה מדי שנה ממוצע גבוה של גשמים. מזג האוויר משתנה בהתאם לעונות השנה, אך על פי רוב יש בה מזג אוויר חם ונוח. ממוצע הטמפרטורות השנתי מתחלק נע בתחום שבין 25 ל-40 מעלות צלזיוס.
כלכלה

כלכלת פוג'יירה מבוססת על סובסידיות ומענקים ממשלתיים הניתנים לה על ידי ממשל איחוד האמירויות הערביות שמקום מושבו באבו דאבי. התעשייה המקומית באמירות מורכבת בעיקרה מתעשיות בטון, חציבת סלעים וכריית מכרות. אלו נהנים מהצמיחה הגדולה בבנייה שמתרחשת בפוג'יירה עצמה ובאיחוד, כאשר עיקר המסחר נעשה באזור הסחר החופשי של פוג'יירה תוך חיקוי ההצלחה באזור הסחר החופשי של דובאי שהתפתח מסביב לנמל הימי ג'בל עלי.
מקור התעסוקה העיקרי הוא בשירות המדינה ובמגזר השירותים. הממשלה מטילה מגבלות מסחריות נוקשות על פיהן אין ביכולתו של אדם שאינו תושב האמירות להיות בעל יתר מ-49% מבית עסק. מגבלות אלו אינן חלות על אזור הסחר החופשי של פוג'יירה. התפתחות השירותים המסחריים באמירות נזקפת על פי רוב לפעילותו של השייח' סאלח א-שרקי, אחיו של האמיר. יחד עם זאת, שיעור האבטלה בפוגיי'רה גבוה במיוחד (בין 50 ל-60 אחוזים), ואילו אלו המצויים בשוק העבודה משתכרים משכורות נמוכות של כ-10 דולרים אמריקניים ברוטו לפועלי בניין עבור יום עבודה בן 12 שעות. תוכניות הפיתוח של הממשל מתמקדות בקידום התיירות, במסגרתם יפותח מתחם בעלות של מאות מיליוני דולרים ובו יחידות דיור ומלונות יוקרה.
אדמות האמירות אינן ניתנות לרכישה בידי גורמים זרים שאינם תושביה. ביכולתם של תושבי האמירות לרכוש קרקעות מידי הממשלה לאחר שהוכיחו אזרחותם.
ממשל

פוג'יירה מצויה משנת 1974 תחת שלטונו של השייח' חמד בן מוחמד א-שרקי, בנו של השליט הקודם השייח' מוחמד בן חמד בן עבדאללה א-שרקי. השייח' מתקיים מעסקיו הפרטיים לצד תפקידו הרשמי, אך בפועל כמעט ואין הבחנה בין ממונו הפרטי לבין כספי האמירות. מתוקף סמכותו לשייח' שליטה מוחלטת בתחום התחיקה, אך מן הנוהג שאין הוא מערער על תקפות חוקים שאושרו על ידי רשויות המדינה. הקבינט באמירות מורכב מהשייח' ומשפחתו ונכללים בו גם נציגים ממשפחות מקומיות בעלות מעמד שלהם סמכות ייעוץ בלבד. החלטות הקבינט נכנסות לתוקף רק לאחר אישור השייח' והן מגולמות בצורת חוקים או כצווים מטעמו של האמיר, שאינם עומדים בפני תהליך חקיקה וניתן להם תוקף מיידי.
ממשל > שרותי בריאות וחינוך

שרותי הבריאות בפוג'יירה ניתנים על ידי מוסדות ממלכתיים ופרטיים כאחד. תושבי האמירות זכאים לטיפול רפואי ללא תשלום בבתי החולים הממלכתיים, המסובסדים במלואם על ידי הממשלה. כן הוקמו על ידי הממשלה מרפאות קהילתיות.
מערכת החינוך בפוג'יירה מכילה גם ההיא שילוב של מוסדות ממלכתיים ופרטיים. בתי הספר הממלכתיים מיועדים בראש ובראשונה לחינוך התושבים הקבועים, בעוד רבים מהתושבים שמוצאם מתת-היבשת ההודית עושים שימוש בבתי ספר פרטיים בהם אומצו כללי החינוך של מועצת ההשכלה ההודית. התעודות הניתנות על ידי בתי הספר הפרטיים מוכרות על ידי מדינות זרות שבהן מוכרת תעודת הגמר המקובלת באנגליה. בתי ספר אחרים מזוהים עם קהילות אתניות אחרות, דוגמת יוצאי פקיסטן ואיראן.
בפוג'יירה מעון ילדים יחיד שבו ניתן להשאיר ילדים מגיל שנתיים. האקדמיה של פוג'יירה מספקת שירותי חינוך בתשלום לבנים ובנות בגילאי 3.5 עד 18 ובוגריה זכאים לתעודה המוכרת באופן בינלאומי בארצות דוברות אנגלית.
ממשל > דגל האמירות

דגל האמירות בין השנים 1902–1952 היה בעל רקע אדום וללא תכנים אחרים. לאחר מכן נוסף הכיתוב "פוג'יירה" בערבית במרכז הדגל, עד עלייתו של חמד בן מוחמד א-שרקי לשלטון והחלפת הדגל בדגל הפדרלי הנוכחי בעל שלושה פסים אופקיים בצבע ירוק (למעלה), לבן ושחור כאשר משמאלם פס אנכי בצבע אדום.
דגל האמירות, 1952 - 1974.
פוסט הוק ארגו פרופטר הוק

פוסט הוק ארגו פרופטר הוק (בלטינית: post hoc ergo propter hoc; אחריו, לכן בגללו) המקוצרת לעיתים קרובות לפוסט הוק או "מתאם מקרי" הוא כשל לוגי רטרודוקטיבי שבו מניחים או טוענים כי אם אירוע מסוים מתרחש אחרי אירוע אחר, האירוע הראשון הוא סיבתו. הפיתוי ליפול בפח כשל זה גדול במיוחד משום שרצף זמני הוא חלק בלתי נפרד מסיבתיות וקשרי סיבה ומסובב. הכשל טמון בהנחה שהמסקנה יכולה להתבסס פשוט על סדר האירועים, אף שלא תמיד נכון הוא שהאירוע הראשון גרם לשני.
מבחינה לוגית, "פוסט הוק" הוא דוגמה של אישור הסוגר:
אם א', אז ב'.
ב'.
לכן, א'.
או, בניסוח מורחב:
אם כאשר אירוע א' קורה, אירוע ב' קורה גם כן (ואחריו).
אירוע ב' קרה.
לכן, א' חייב היה לגרום ל-ב'.
כדי להבין את הכשל הבסיסי שבטיעון, ניתן להציבו עם איברים ממשיים:
לאחר קריאת התרנגול השמש תמיד זורחת.
השמש זורחת.
לכן, קריאת התרנגול גורמת לשמש לזרוח.
הגיון פשטני זה הוא הבסיס לחלק גדול מהאמונות הטפלות והחשיבה הכישופית, המקשרים שני אירועים שאין ביניהם קשר ממשי או הגיוני. לדוגמה, יש הסבורים שאם יבצעו סדרה מסוימת של פעולות מדי בוקר (או ערב) יוכל הדבר להגן על בני משפחתם, אף כי אין בין שני הדברים שום קשר, לבד מסדר התרחשותם.
חשיבת "פוסט הוק", קרובה באופייה לכשל הלוגי קום הוק ארגו פרופטר הוק (מתאם מצביע על סיבתיות).
ראו גם

קום הוק ארגו פרופטר הוק
כשל רגרסיה
נון סקוויטור
נון קאוסה פרו קאוסה
פורט הווארד

| --- | --- |

 טריטוריה:  איי פוקלנד איי פוקלנד
 שפה רשמית:  אנגלית
 תאריך ייסוד:  1866
 אוכלוסייה:  ‏
  ‑ בכפר:  22 (2012)
 קואורדינטות:  51°37′02″S 59°31′19″W﻿ / ﻿51.617361°S 59.521917°W﻿ / -51.617361; -59.521917 
 אזור זמן:  UTC -3
  מפת מיקום  מפה מפורטת   (למפת איי פוקלנד מוגדלת) סטנלי גוז גרין אי פוקלנד המזרחי אי פוקלנד המערבי האוקיינוס האטלנטיפורט הווארד(למפת איי פוקלנד רגילה) סטנלי גוז גרין אי פוקלנד המזרחי אי פוקלנד המערבי האוקיינוס האטלנטיפורט הווארד  he tabBackground:;tabBorder:#aaa;defaultTab:0;
 
פורט הווארד (באנגלית: Port Howard, בספרדית: Puerto Mitre או Puerto Howard), הוא היישוב (למעשה חווה) הגדול ביותר באי פוקלנד המערבי (למעט היישוב פוקס ביי (Fox Bay), שמחולק לפוקס ביי מערב ופוקס ביי מזרח וביחד הם גדולים יותר מפורט הווארד). היישוב שוכן במזרח האי על הכניסה למיצר פוקלנד (Falkland Sound) ובמורדות הר מריה (חלק מרכס הרי הורנבי). פורט הווארד הוא המרכז של חוות צאן בשטח של 800 קמ"ר ומתגוררים בו 20 תושבים קבועים ו-40,000 כבשים. לעיתים מתגוררים במקום תושבים זמניים.
ביישוב קיימים שני מנחתים שבהם נוחתות טיסות סדירות מסטנלי הבירה וכן נמצא במקום המעגן של המעבורת החדשה המקשרת בין שני האיים. ב-15 השנים האחרונות סללה ממשלת האיים רשת כבישים העבירים בכל מזג אוויר בשני האיים ופור הווארד הוא הקצה של רשת הכבישים של האי המערבי. מוקדי המשיכה ביישוב כוללים מעברה וסככת גזיזת כבשים גדולה. רבים מהבתים מקורים בגגות רעפים ירוקים ובניהם משתרעות גדרות חיות. אחת לשלוש שנים מארחת פורט הווארד את משחקי האי המערבי. אירוע זה, הנמשך שבוע בסיום עונת הגז, משלב מרוצי סוסים וחגיגות מסוגים שונים. בסביבה זורמים שני נהרות שניתן לדוג בהם.
היסטוריה

פורט הווארד הוקמה ב-1866 על ידי ג'יימס לאבגרוב וולדרון (James Lovegrove Waldron) ואחיו. בהמשך עזבו האחים וולדרון את המקום לפטגוניה ומאז עברה החווה כמה ידיים.
היסטוריה > מלחמת פוקלנד

במהלך מלחמת פוקלנד נכבש היישוב על ידי כוח של כ-1000 חיילים ארגנטינאים. ב-21 במאי 1982 הופל במקום מטוס הרייר של חיל האוויר המלכותי על ידי יחידת קומנדו ארגנטינאית שירתה טיל קרקע אוויר. ב-26 במאי נהרגו לפחות ארבעה חיילים ארגנטינאים וכמה נוספים נפצעו בתקיפה של מטוס הרייר אחר.
היחידה המיוחדת הבריטית ה-SAS ביצעה תצפית מעמדה סודית על גבי רכס המשקיף על פורט הווארד. העמדה התגלתה ב-10 ביוני על ידי צוות תקיפה של יחידת הקומנדו הארגנטינאית. במהלך הקרב שהתפתח לאחר מכן, נהרג קצין בריטי והקשר שלו נשבה. באותו לילה הפגיזה פריגטה בריטית את פורט הווארד באש בלתי מדויקת. הדבר גרם לארגנטינאים לחשוב שהקצין שנהרג היה קצין תצפית קדמי של הצי הבריטי. קברו של הקצין הבריטי, קפטן גאווין המילטון, נמצא בבית הקברות הקטן של פורט הווארד. בשעת הלווייתו התירו הארגנטינאים לעטוף את ארונו בדגל בריטניה. ב-15 ביוני, יום לאחר הכניעה הכללית של הכוחות הארגנטינאים באיי פוקלנד, נכנע חיל המצב בפורט הווארד לכוח של חיל הנחתים המלכותי ולספינה של הצי. אחרי המלחמה הוקם באחת מהסככות במקום מוזיאון קטן המציג מוצגים מהתקופה, כולל פריטי ציוד שהשאירו אחריהם הכוחות הארגנטינאים הנסוגים.
הערות שוליים

↑  "Stanley, Wireless Ridge, Tumbledown, Mount William in Falklands War 1982". www.naval-history.net.
פול פיי

פול ברג'ס פיי הבן (באנגלית: Paul Burgess Fay Jr.;‏ 8 ביולי 1918 – 23 בספטמבר 2009) היה מזכיר הצי של ארצות הברית בפועל במהלך חודש נובמבר 1963, החודש האחרון לכהונתו של נשיא ארצות הברית ג'ון פיצג'רלד קנדי, שהיה ידידו הקרוב.
ביוגרפיה

פול פיי נולד בסן פרנסיסקו, קליפורניה לפול ברג'ס פיי האב ולרעייתו, קתרין אוליבר פיי. הוא התחנך בבית הספר תאצ'ר שבאוג'יי, קליפורניה, ולמד באוניברסיטת סטנפורד. ב-1941, לאחר סיום לימודיו בסטנפורד, הוא עבד בחברת הבנייה של אביו שעסקה בעבודות ריצוף באזור מפרץ סן פרנסיסקו.
ביוגרפיה > שירות בצי

עם הצטרפותה של ארצות הברית למלחמת העולם השנייה, לאחר המתקפה על פרל הארבור, הוא התגייס לצי ארצות הברית. הוא עבר הכשרה בבית הספר לקצינים של הצי והוצב לאימונים בטרפדת סיור במלוויל, רוד איילנד, שם ג'ון קנדי היה מדריכו. השניים הוצבו יחדיו באותו בסיס בדרום האוקיינוס השקט, אם כי הם לא צוותו על אותו כלי שיט. במהלך המלחמה עוטר פיי בכוכב הארד, כאשר סירתו נפגעה על ידי טורפדו שהוטל על ידי מטוס יפני, שבקע חור בגוף הסירה מתחת לפני המים אך לא התפוצץ. פיי הצליח להשיב את הסירה לבסיס שם היא הוטבעה.
עם תום שירותו הצבאי שב פיי לארצות הברית וחזר לעבוד בחברה של אביו. ב-5 באוקטובר 1946 הוא נשא לאישה את אניטה מרקוס ונולדו להם שלושה ילדים.
ביוגרפיה > פעילות פוליטית

פיי וקנדי הפכו לידידים קרובים ופיי היה פעיל במסעי הבחירות של קנדי כאשר זה האחרון התמודד על מושב בבית הנבחרים, לאחר מכן על מושב בסנאט, ולבסוף, כאשר הוא התמודד בבחירות לנשיאות של 1960. בחתונתו של קנדי שימש פיי כסדרן.
ב-1961, עם בחירתו של קנדי כנשיא מונה פיי כתת-מזכיר הצי, על אף התנגדותו של מזכיר ההגנה רוברט מקנמארה. בחודש נובמבר 1963 שימש פיי כמזכיר הצי בפועל ולאחר רצח קנדי הוא התפטר והמשיך לשמש כתת-מזכיר הצי עד 1965.
ביוגרפיה > שנותיו האחרונות

ב-1966 הוא כתב ספר על קנדי,שהיה לרב-מכר, "העונג שבחברתו" (The Pleasure of His Company).
ב-1967 נמכרה חברת הבנייה המשפחתית של פיי והוא ייסד חברת השקעות. הוא היה דירקטור בשתי חברות פיננסיות וחבר בחבר הנאמנים של קרן מכללת המלחמה של הצי.
פול פיי נפטר בביתו בוודסייד, קליפורניה ב-23 בספטמבר 2009, לאחר ששנים רבות לפני כן סבל ממחלת אלצהיימר. הוא נטמן בבית הקברות הולי קרוס בקולמה, קליפורניה.
פאי בירכתי הספינה

π בירכתי הספינה הוא הכוכב השני בבהירותו בקבוצת הכוכבים ירכתי הספינה (אחרי נאוס) עם בהירות נראית מדרגה 2.7. הכוכב נמצא במרחק של למעלה מ-800 שנות אור ממערכת השמש. ציוני באייר של כוכבי הקבוצה ניתנו כאשר הכוכבים השתייכו לקבוצת "ארגו נאביס" (ספינת הארגונאוטים), שפורקה לארבע קבוצות ובשל כך אין קשר בין בהירות הכוכבים ובין ציוני באייר שלהם. למרות בהירותו ומיקומו בקבוצת הכוכבים, לא זכה π בירכתי הספינה לשם משלו בתרבות המערבית, בניגוד לכוכבים אחרים בקבוצה.
תכונות

π בירכתי הספינה הוא כוכב כפול המורכב מזוג כוכבים במרחק זוויתי של כ-0.72 שניית קשת זה מזה ומסומנים π בירכתי הספינה Aa ו-π בירכתי הספינה Ab. במרחק זוויתי של מעט יותר מדקת קשת מבני הזוג נמצא כוכב נוסף שבעבר היה מסומן כ-π בירכתי הספינה B וכיום נהוג לציינו כ-HD 56856.
תכונות > π בירכתי הספינה Aa

π בירכתי הספינה Aa הוא הכוכב הבהיר יותר מבין השלושה והיחיד שניתן לצפייה ללא ציוד עזר. זהו על-ענק כתום מסוג ספקטרלי K3 Ib (בעבר, כאשר המרחק אליו הוערך בכ-100-200 שנות אור, הוא סווג כענק כתום מסוג ספקטרלי K4 III). מסתו קרובה ל-12 מסות שמש ורדיוסו כ-220 רדיוסי שמש, בערך כמו רדיוס מסלול כדור הארץ סביב השמש. טמפרטורת פניו כ-4,000 קלווין והוא מאיר בעוצמה של פי 7,800 מעוצמת ההארה של השמש באור נראה אך בשל טמפרטורת פניו הנמוכה, חלק משמעותי מקרינתו היא בתחום התת-אדום, כך שעוצמת ההארה המלאה שלו היא קרוב לפי 12,000 מעוצמת ההארה של השמש. בהירותו של π בירכתי הספינה משתנה בפחות מעשירית של דרגת בהירות והוא מסווג כמשתנה סדיר למחצה.
תכונות > π בירכתי הספינה Ab

π בירכתי הספינה Ab (לפעמים מסומן כ-π בירכתי הספינה C) הוא בן הזוג העמום יותר עם בהירות מדרגה 6.86. כוכב זה הוא כוכב הסדרה הראשית כחול מסוג ספקטרלי B5 שמאיר בעוצמה של פי 170 מהשמש באור נראה ובערך כפול מכך בצירוף הקרינה בתחום העל-סגול. הוא נמצא במרחק זוויתי של כשלושת רבעי שניית קשת מ-π בירכתי הספינה Aa שממרחק של 810 שנות אור, שקול לכ-3 אלפיות של שנת אור או כ-180 יחידות אסטרונומיות.
תכונות > π בירכתי הספינה B

π בירכתי הספינה B (מסומן בדרך כלל כ-HD 56856), הוא כוכב הסדרה הראשית כחול מסוג ספקטרלי 9.5 עם בהירות מדרגה 8 ומסה שמוערכת בכ-2.5 מסות שמש. לא ידוע אם הוא קשור כבידתית לזוג π בירכתי הספינה A, אך אם כן, הוא נמצא במרחק של לפחות רבע שנת אור או 17,000 יחידות אסטרונומיות מהם, וזמן ההקפה שלו סביבם הוא לפחות 700,000 שנים.
סביבה

π בירכתי הספינה הוא חלק מצביר פתוח שנקרא קולינדר 135 (לפעמים גם נקרא צביר π בירכתי הספינה) והוא הכוכב הבהיר ביותר בצביר. חוץ ממנו יש בצביר עוד 3 כוכבים עם דרגת בהירות מתחת ל-5.5 כך שניתן לראותם ללא ציוד עזר. חוץ מהם, משקפת או טלסקופ חובבים מאפשרים לצפות בעשרות כוכבים נוספים ברדיוס של פחות ממעלה מסביבם. מדידות של המהירות הרדיאלית, התנועה העצמית והמרחק, נותנות תוצאות דומות לחלק משמעותי מהכוכבים האלה ומוכיחות שאכן מדובר בצביר.
הערות שוליים

1 2 3 4  SIMBAD: π Puppis
↑  D. Cardini: Mg II chromospheric radiative loss rates in cool active and quiet stars, Astronomy & Astrophysics, vol. 430, p.307 (2005)
↑  על פי היחס  {\frac {R}{R_{\odot }}}={\sqrt {\frac {L}{L_{\odot }}}}\cdot \left({\frac {T_{\odot }}{T}}\right)^{2}
1 2  N. Tetzlaff, R. Neuhäuser & M. M. Hohle: A catalogue of young runaway Hipparcos stars within 3 kpc from the Sun, Monthly Notices of the Royal Astronomical Society, Vol. 410, Iss. 1, p. 190 (2011)
1 2  I. McDonald, A. A. Zijlstra & M. L. Boyer: Fundamental parameters and infrared excesses of Hipparcos stars, Monthly Notices of the Royal Astronomical Society, Vol. 427, Iss. 1, pp. 343 (2012)
↑  C. Fabricius & V. V. Makarov: Two-colour photometry for 9473 components of close Hipparcos double and multiple stars, Astronomy & Astrophysics, vol. 356, p. 141 (2000)
↑  M. Hunsch & D. Reimers: Circumstellar MGII Absorption in Ultraviolet Spectra of Hot Companions of Red Giants and the Meaning of the MGII Asymmetry Dividing Line, Astronomy & Astrophysics, Vol. 276, NO. 1/SEPI, P. 163 (1993)
1 2  לפי סוג ספקטרלי
1 2  SIMBAD: HD 56856
↑  SIMBAD: Objects in radius 2 arcmin around π Puppis
↑  General Catalogue of Variable Stars: π Puppis
↑  H. Baumgardt: The nature of some doubtful open clusters as revealed by HIPPARCOS, Astronomy & Astrophysics, vol. 340, p. 411 (1998)
פטליאקוב Pe-2

פטליאקוב Pe-2 (ברוסית: Петляков Пе-2) היה מפציץ צלילה ששירת בחיל האוויר הסובייטי בימי מלחמת העולם השנייה. המטוס היה ידוע גם בכינויו Peshka (ברוסית: Пешка - בעברית: פיון). המטוס נחשב למפציץ המשמעותי בשירות הצבא האדום במהלך המלחמה ויוצר במספרים גדולים. הדגם החל את דרכו כמטוס קרב כבד שנועד לשמש כמטוס ליווי בגובה רב. המטוס תוכנן על ידי ולדימיר פטליאקוב בעודו יושב בגולאג שראשקה. לאחר שקציני הצבא ראו את יעילותם של מטוסי השטוקה הגרמנים הם דרשו את הסבת הדגם להפצצת צלילה. המטוס שיוצר היה מהיר, זריז ועמיד ונחשב ליריב מסוכן אפילו למטוסי הקרב של האויב.
ב-27 ביוני 1941 יצחק פרסייזן ביצע מגח במטוסו פטליאקוב Pe-2 הבוער אל תוך שיירה כלי מלחמה גרמניים.
פול פלקונר פול

| --- | --- |

דיוקן של פּוֹל פלקוֹנר פּוּל מאת ג'ון ווטסון
 לידה:  1806 בריסטול, הממלכה המאוחדת של בריטניה הגדולה ואירלנד 
 פטירה:  22 בספטמבר 1879 (בגיל 73 בערך) המפסטד, הממלכה המאוחדת של בריטניה הגדולה ואירלנד 
 מקום קבורה:  בית הקברות הייגייט 
 
פּוֹל פלקוֹנר פּוּל (באנגלית: Paul Falconer Poole‏; 1807 – 1879) היה צייר ז'אנר אנגלי. אף על פי שהיה אוטודידקט, תחושתו המשובחת לצבע, אהדת שירה וכוחו הדרמטי הביאו את פול למעמד גבוה בקרב אמנים בריטים.
ביוגרפיה

פּוֹל פלקוֹנר פּוּל נולד ב־28 בדצמבר 1807 בבריסטול, אנגליה, בנו הרביעי של ג'יימס פּוּל, סוחר פחם מבריסטול.
פּוּל הציג את עבודתו הראשונה באקדמיה המלכותית לאמנויות בגיל עשרים וחמש, הנושא היה "הבאר", סצנה בנאפולי. עברו שבע שנים עד שהציג בפעם הבאה את הציור "הפרידה" בשנת 1837, ואחריו הציג את "עזיבת המהגר", ואת "הרמן ודורותיאה". בשנת 1843, מעמדו הובטח על ידי הציור "סלומון איגל", ועל ידי הצלחתו בתערוכת הקריקטורות, בה קיבל פרס של 300 לירות שטרלינג.
לאחר הצגת התמונה "כניעת בית סיון", הוא נבחר לעמית של האקדמיה המלכותית בשנת 1846, והפך לאקדמאי מלא בשנת 1861. בשנות ה-50 של המאה ה-19 התגורר בקמדן רוד ליד קמדן טאון.
פּוּל היה חבר קרוב של אמן הנוף תומאס דנבי (1818–1886 לערך), איתו חלק בית בהמפסטד, לונדון במשך זמן מה.
פּוּל נפטר ב־22 בספטמבר 1879.
סגנון

ניתן לסווג את נושאי עבודותיו של פול כאידיליסטים או דרמטיים. הציור "יום במאי" שלו (1852) הוא דוגמה אופיינית ליצירותיו האידיליסטיות. ציורים משני הסגנונות, נראו באוסף הקטן של עבודותיו שהוצגו בבית ברלינגטון בתערוכת החורף של 1883–1884. בין תמונותיו הדרמטיות המוקדמות היה "סולומון איגל המצווה לעם לחזור בתשובה במהלך המגפה של 1665," שצויר בשנת 1843.
לסוג זה של נושאים שייך גם "רוברט, דוכס נורמנדי וארלטה" (1848). דוגמאות נוספות לסגנונו הבוגר בכיוון זה ניתן למצוא ב"בן האובד", שצויר בשנת 1869. ציורים בסגנון שקט יותר הם "שירת הטרובדור" (צויר בשנת 1854) והגותים באיטליה (1851), האחרון הוא יצירה היסטורית חשובה.
בציורים הפסטוראליים הוא מייצג אוירה רכה ונינוחה, כמו ב"נתיב ההרים" (1853), "מלקטי גרגרי המים" (1870). אבל יש כשהוא פונה אל ציורים בסגנון מפואר ונשגב ועבודתו נועזת ונמרצת. דוגמאות יפות לסגנון זה ניתן לראות ב"חזון יחזקאל" מהגלריה הלאומית, "בדידות" (1876), "הכניסה למערת ממון" (1875), "מערת הדרקון" (1877), ואולי הדוגמה הטובה ביותר היא "נתיב האריה" (1873), עם ייצוג ייחודי של צורת הרים והעננים.
גלריה

סקיצה לחזון יחזקאל
סקיצה לאופליה (?)
סצנה מהסופה
חסרת בית
הערות שוליים

↑  Paintings by Paul Falconer Poole, RA (1807-79), www.victorianweb.org
↑  Paul Falconer Poole | Artist | Royal Academy of Arts, www.royalacademy.org.uk
↑  Paul Falconer Poole, Library of Nineteenth-Century Photography (באנגלית)
↑  S. R. Koehler, H. J. Wilmot-Buxton, English Painters: With A Chapter on American Painters, Library of Alexandria, 2012, ISBN 978-1-4655-2439-3. (באנגלית)
↑  Chisholm, Hugh, ed. (1911). "Poole, Paul Falconer". Encyclopædia Britannica (11th ed.). Cambridge University Press.
| --- | --- |
בקרת זהויות :  ISNI: 0000 0001 1443 4828  KulturNav: 68769dfc-93d5-422f-946b-b027fc33923f  LCCN: no2006060338  NGV: 11665  NKC: xx0132632  RKD: 64244  SNAC: w6ns1sgt  ULAN: 500029741  VIAF: 48982256   WorldCat (עם VIAF): 48982256
פול פייראבנד

| --- | --- |

 לידה:  13 בינואר 1924 וינה, הרפובליקה האוסטרית הראשונה 
 פטירה:  11 בפברואר 1994 (בגיל 70) ז'נולייה, שווייץ 
 מקום לימודים:  בית הספר לכלכלה של לונדון, אוניברסיטת הרווארד, אוניברסיטת וינה 
 מנחה לדוקטורט:  ויקטור קראפט 
 מוסדות:  האוניברסיטה החופשית של ברלין  אוניברסיטת קליפורניה בברקלי  אוניברסיטת קיימברידג'  בית הספר לכלכלה של לונדון  המכון הטכנולוגי של ציריך 
 מונחה לדוקטורט:  Ernst Welti, Thomas Bonk, Neil Ryland Thomason 
 תחומי עניין:  פילוסופיה של המדע, אפיסטמולוגיה, פילוסופיה פוליטית
 עיסוק:  פילוסוף, מרצה באוניברסיטה, מלומד 
 הושפע מ:  פופר, קון, מיל
 השפיע על:  לקטוש
 מדינה:  אוסטריה, ארצות הברית, גרמניה 
 יצירות ידועות:  נגד המתודה, Killing Time, Science in a Free Society, Farewell to Reason 
 
פול קארל פייראבנד (גרמנית: Paul Karl Feyerabend; ‏ 13 בינואר 1924 – 11 בפברואר 1994) היה פילוסוף של המדע ממוצא אוסטרי.
ביוגרפיה

בזמן מלחמת העולם השנייה שירת בוורמאכט, בגבול רוסיה, הגיע לדרגת סגן, וקיבל את עיטור צלב הברזל.
לאחר המלחמה נסע ללונדון להיות סטודנט מחקר של קרל פופר. בסוף התקופה בה שהה עם פופר, עבר לאוניברסיטת הרווארד, שם פגש את תומאס קון, אשר השפיע עליו מאוד. הוא עבר לאוניברסיטת ברקלי, בה חי עד סוף ימיו. פייראבנד נפטר במכון הטכנולוגי של ציריך.
פייראבנד למד פיזיקה, וכתב מאמרים במכניקת הקוונטים, שקרבו אותו לפילוסופיה של המדע. פופר התקרב למדע דרך תורת היחסות, ופילוסופיית המדע שלו נובעת במידה רבה מתורה זו, ומדמותו של איינשטיין. באופן דומה, פילוסופיית המדע של פייראבנד מושפעת מאוד ממכניקת הקוונטים.
אצל פייראבנד לעומת פופר, לא ניתן להפריד בין תאוריה לעובדה, ולכן אי אפשר לבצע הפרכה בכלל. מצד שני, גם לא ניתן לבצע אינדוקציה. לשיטתו, במדע "הכל הולך" – המדע הוא יצירה חופשית, של רוח האדם, ואסור להגביל אותה. כל מתודה היא מערכת של כללי עשה ואל-תעשה. (גם לקטוש מדבר על כללי עשה ואל-תעשה לכל תוכנית מחקר). מכיוון שלא ניתן להפריד בין עובדה לתאוריה, אין דבר שידוע לנו בוודאות. בעניין זה, ניתן למצוא הקבלה בין מכניקת הקוונטים, לתאוריה של פייראבנד.
תרומתו החשובה ביותר למחשבה האנושית היא קריאתו להפרדת המדע מהמדינה כתחליף והמשך לקריאה מלפני עשרות שנים להפרדת הדת מהמדינה.